text: অভয় বর্মা (জন্ম: ১ মে ১৯৭৩) দিল্লির একজন আইনজীবী ও রাজনীতিবিদ যিনি ভারতীয় জনতা পার্টির রাজনীতির সাথে যুক্ত। তিনি দিল্লি বিধানসভার একজন বিধায়ক। তিনি ভারতীয় জনতা পার্টির দিল্লি শাখার সহসভাপতি।
  
  প্রারম্ভিক জীবন ও শিক্ষা
  অভয় বর্মা ১৯৭৩ সালের ১ মে জন্মগ্রহণ করেন। তার পিতার নাম বাঙ্কে বিহারী বর্মা ও মায়ের নাম ঊর্মিলা দেবী। তিনি ১৯৯৬ সালে দিল্লি বিশ্ববিদ্যালয় থেকে আইনে স্নাতক হন।
  
  কর্মজীবন
  অভয় বর্মা ভারতীয় জনতা পার্টির দিল্লি শাখার সহসভাপতি। তিনি ২০২০ সালের ১১ ফেব্রুয়ারি লক্ষ্মীনগর থেকে দিল্লি বিধানসভার বিধায়ক হিসেবে নির্বাচিত হন।
  
  ব্যক্তিগত জীবন
  অভয় বর্মা ২০১১ সালের ৩০ নভেম্বর অমৃতা প্রকাশের সাথে বিবাহবন্ধনে আবদ্ধ হন। তাদের দুই কন্যা আছে।
  
  সমালোচনা
  উত্তর পূর্ব দিল্লি দাঙ্গা চলাকালীন সময়ে একটি ভিডিও প্রকাশিত হয়েছিল যেখানে অভয় বর্মাকে একটি মিছিলকে নেতৃত্ব দিতে দেখা গিয়েছিল। মিছিলের জনতাদের "পুলিশ কে হত্যারোকো, গোলিঁ মারোঁ সালোঁ কো" (পুলিশ হত্যাকারীদের গুলি করো) স্লোগান দিতে দেখা গিয়েছিল। এছাড়া, তাদের "জো হিন্দু হিত কি বাত কারেগা, ওহি দেশ পে রাজ কারেগা" (যারা হিন্দুদের কল্যাণ নিয়ে কথা বলবে, তারাই দেশে ক্ষমতায় থাকবে) স্লোগান দিতে দেখা গিয়েছিল। এই ঘটনার পর অভয় বর্মা দাবি করেন যে, তার সমর্থকরা নয়, এই স্লোগান তুলেছে সাধারণ জনগণ।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:১৯৭৩-এ জন্ম
  বিষয়শ্রেণী:ভারতীয় জনতা পার্টির রাজনীতিবিদ
  বিষয়শ্রেণী:ভারতীয় আইনজীবী
  বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
title: অভয় বর্মা